El Ministeri de Cultura confirma les sospites de l'Ajuntament d'Alaquas respecte a l'autenticitat de l'informe que van presentar els propietaris del Castell
21/08/2002 15:26:00

# El Ministeri de Cultura confirma les sospites de l'Ajuntament d'Alaquas respecte a l'autenticitat de l'informe que van presentar els propietaris del Castell

*   21/08/2002 15:26:00
*   [Imprimir](#)
*   Compartir
*    https://www.alaquas.org/documento.asp?id\_do=7951

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F7951%2F1&title=Ajuntament%20d%27Alaqu%C3%A0s.%20Prensa.El%20Ministeri%20de%20Cultura%20confirma%20les%20sospites%20de%20l%27Ajuntament%20d%27Alaquas%20respecte%20a%20l%27autenticitat%20de%20l%27informe%20que%20van%20presentar%20els%20propietaris%20del%20Castell)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/7951/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2002/2/7951/7951_Form_4.jpg)](https://www.alaquas.org/ficheros/documentos/2002/2/7951/7951_Form_10.jpg "<a href='https://www.alaquas.org/ficheros/documentos/2002/2/7951/7951_Form_10.jpg' target=_blank><i class='fa fa-external-link' aria-hidden='true'></i>.El Ministeri de Cultura confirma les sospites de l'Ajuntament d'Alaquas respecte a l'autenticitat de l'informe que van presentar els propietaris del Castell</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=7951&idioma=1&autotraduce=0)

Aquest document va ser presentat per la família Lassala amb l'objectiu d'avalar les seues al·legacions contra l'expropiació del Castell

Un escrit del Ministeri de Cultura a l'Ajuntament d'Alaquàs ha confirmat que no existeix cap informe oficial del Ministeri sobre el Castell d'Alaquàs que defense les actuacions realitzades en el mateix pels propietaris.

En un escrit adreçat per la subdirectora general de Museus Estatals, Marina Chinchilla, a l'Alcalde d'Alaquàs, Jorge Alarte, es comunica que en el Ministeri no existeix cap constància oficial de l'emissió d'un informe referent al Castell per part del Museu Nacional de la Ceràmica i les Arts Suntuàries González Martí, i que justificaria la desaparició d'uns taulells  de ceràmica per a reformar el paviment.

La família Lassala va presentar a data de 3 de juny de 2002 un informe segons el qual una conservadora del Museu Nacional avalaba les decissions presses pels propietaris en l'alçament del paviment per a realitzar reparacions en el forjat i en les vigues, motiu pel qual havien desaparegut uns taulells de ceràmica del primer pis del castell, que són un dels elements més valuosos d'aquest edifici històric-arquitectònic.

Aquest escrit, que va ser presentat per la família Lassala, per registre municipal de l'Ajuntament, amb les al·legacions dels actuals propietaris per impugnar la expropiació del Castell, no era un document oficial, sinó una fotocòpia en la què s'havia modificat a mà la data, en la que no apareixia ni registre d'eixida de l'esmentat Museu ni del Ministeri i en la que tampoc es feia referència a cap número d'expedient administratiu.

Davant aquests indicis, l'Alcalde d'Alaquàs, Jorge Alarte, es va adreçar al Ministeri d'Educació i Cultura per contrastar l'informe presentat per la família Lassala. Des de la subsecretaria general de Museus Estatals, Marina Chinchilla va informar que no existia constància en els arxius del Museu de cap tràmit administratiu oficial, ni document oficial informant d'actuacions realitzades per personal adscrit al Museu referent al Castell d'Alaquàs i que es remetria còpia de l'esmentat informe a la Inspecció General de Serveis d'aquest departament amb l'objectiu de prendre les actuacions oportunes. 

Davant d'aquest fet, l'Ajuntament d'Alaquàs continúa amb el ja iniciat procés d'expropiació forçosa del Castell-Palau d'Alaquàs, un dels edificis reinaxentistes més importants de tot l'estat.